wickkiey/tamil-wikipedia-chunked huggingface dataset:
# நான்காம் நெபுகத்நேசர்

நான்காம் நெபுகத்நேசர்]]  
**நான்காம் நெபுகத்நேசர்** (*Nebuchadnezzar IV*, ), கிமு 520), பாபிலோன் மன்னராகத் தம்மை அறிவித்துக் கொண்டவர். **அரக்கா** (*Arakha*) என்றும் இவரை அழைப்பர். ஆர்மீனியரான அரக்கா அல்தித்தா என்பவரின் மகன். ஆனாலும், இவர் தன்னை பாபிலோனின் முன்னாள் அரசர் நபோனிடசின் மகன் எனக் கூறிக் கொண்டு, தனது பெயரை நான்காம் நெபுகத்நேசர் என மாற்றிக் கொண்டார். பாரசீக மன்னர் முதலாம் டேரியசுக்கு எதிராக இவர் கிமு 522 இல் கிளர்ச்சியில் ஈடுபட்டார். கிமு 520-இல் தனது படைவீரரின் அம்பால் எய்தப்பட்டு நான்காம் நெபுகத்நேசர் கொல்லப்பட்டார்.
# நான்காம் நெபுகத்நேசர்

## இதனையும் காண்க

- இரண்டாம் நெபுகாத்நேசர்
# மேகனா ஆறு

**மேகனா ஆறு** (*Meghna River*) வங்காளதேசத்தின் மிக முக்கியமான நதிகளில் ஒன்றாகும். இந்த ஆறு கங்கைச் சமவெளியை உருவாக்கும் மூன்று பெரிய ஆறுகளுள் ஒன்றாகும். பங்களாதேஷின் உள்பகுதியில் இந்த ஆறு உற்பத்தி ஆகிறது. கிசோர்கஞ்ச் மாவட்டத்தில் பைராப் பசார் என்ற நகரத்திற்கு மேலே மேகனா உருவாகிறது. மேகனா அதன் பிரதான துணை ஆறான பத்மா ஆற்றை சந்திரபூர் மாவட்டத்தில் சந்திக்கிறது. மேகனாவின் பிற முக்கிய துணைப் ஆறுகள் தலேஷ்வரி, கும்டி மற்றும் பெனி ஆறு ஆகியவை ஆகும். போலா மாவட்டத்தில் டெகூலியா (இல்ஷா), சாபாஸ்பூர், ஹாடியா மற்றும் பாம்னி என நான்கு முக்கிய முகத்துவாரங்கள் வழியாக மேகனா வங்கக் கடலில் கலக்கிறது. வங்காளதேச எல்லைகளுக்குள் ஓடும் மேகனா ஒரு பரந்தஆறு ஆகும். போலா அருகில் ஒரு கட்டத்தில், மேகனா 12 கி.மீ பரப்பளவில் உள்ளது.
# ஆற்றல் அறுவடை

**ஆற்றல் அறுவடை** (Energy harvesting **EH**) அல்லது **ஆற்றல் துடைத்தல்** அல்லது **சுற்றுப்புற ஆற்றல்** ) என்பது வெளிப்புற மூலங்களிலிருந்து ஆற்றல் பெறப்பட்டு (எ.கா., சூரிய சக்தி, வெப்ப ஆற்றல், காற்றாலை ஆற்றல், மற்றும் இயக்க ஆற்றல், **சுற்றுப்புற ஆற்றல்** என்றும் அழைக்கப்படுகிறது.) அணியக்கூடிய கருவி மற்றும் கம்பியற்ற உணரி வலையமைப்புகள் போன்றவற்றிற்கு பயன்படுத்தும் செயல்முறையாகும்  
சுற்றுப்புற மின்காந்தக் கதிர்வீச்சிலிருந்து (EMR) சேகரிக்கப்பட்ட சுற்றுப்புற சக்தியின் ஆரம்ப பயன்பாடுகளில் ஒன்று படிக ரேடியோ ஆகும். இதிலிருந்து ஆற்றல் சேகரிப்பு கொள்கைகளை அடிப்படை கூறுகளுடன் நிரூபிக்க முடியும்.
# இராமானுசன் இதழ்

***இராமானுசன் இதழ்*** (*The Ramanujan Journal*) என்பது கணிதத்தின் அனைத்துப் பகுதிகளையும் குறிப்பாக இந்தியக் கணிதவியலாளர் சீனிவாச இராமானுசனால் தாக்கம் பெற்ற பகுதிகளை உள்ளடக்கிய ஒரு சக மதிப்பாய்வு செய்யப்பட்டு வெளிவரும் ஓர் அறிவியல் இதழாகும். இந்த ஆய்விதழ் 1997 இல் நிறுவப்பட்டது, இசுபிரிங்கர் சயன்சு+பிசினசு மீடியாவால் வெளியிடப்படுகிறது. *ஆய்விதழ் மேற்கோள் அறிக்கைகளின்படி*, இதன் 2021 இன் தாக்கக் காரணி 0.804 ஐக் கொண்டுள்ளது.
# கண்ணாடி சோதனை

**கண்ணாடி சோதனை** (Mirror test) எனப்படுவது சில நேரங்களில் மார்க் டெஸ்ட் அல்லது கண்ணாடி சுய-அங்கீகரிப்பு சோதனை (MSR) என அழைக்கப்படுகிறது. உளவியல் நிபுணர் கோர்டன் கால ஜூனியர் 1970 ஆம் ஆண்டில் உருவாக்கப்பட்ட ஒரு நடத்தை சோதனை நுட்பமாகும். MSR சோதனை சுய விழிப்புணர்வினை அளவிட முயற்சிக்கும் பாரம்பரிய முறையாகும்; ஆயினும், இந்தசோதனை உண்மைக் குறிக்கோளை நிறைவு செய்யும் விதமாக இருக்கிறதா? என்ற சர்ச்சை எழுந்துள்ளது.  
உன்னதமான MSR பரிசோதனையில், ஒரு மிருகம் பொதுவாக மயக்கமுடியாத உடலின் ஒரு பகுதியிலுள்ள மயக்கமடைந்து, பின்னர் (எ.கா. வர்ணம் பூசப்பட்ட அல்லது ஸ்டிக்கர் இணைக்கப்பட்டுள்ளது) குறிக்கப்படுகிறது. மிருகம் மயக்க நிலையில் இருந்து மீளும்போது, அது ஒரு கண்ணாடியை அணுகும். மிருதுவானது பின்னர் குறிப்பதைத் தொடுவதால் அல்லது ஆராய்ச்சிசெய்தால், விலங்கு, பிரதிபலித்த படத்தை இன்னொரு மிருகத்தைக் காட்டிலும், தன்னைப் பிரதிபலிக்கிறது என்று ஒரு அடையாளமாக எடுத்துக் கொள்ளப்படுகிறது.  
மிக சில இனங்கள் MSR சோதனை கடந்து விட்டன. 2016 ஆம் ஆண்டுக்குள், ஒரே பெரிய ஆவிகள் (மனிதர்கள் உட்பட), ஒற்றை ஆசிய யானை, டால்பின்கள், ஆர்கஸ் மற்றும் யூரேசிய மாக்ஸி ஆகியவை மட்டுமே MSR சோதனைக்குட்பட்டவை. பல்வேறு குரங்கு வகைகள், பெரிய பாண்டாக்கள், கடல் சிங்கங்கள், மற்றும் நாய்கள் உள்ளிட்ட பல வகை உயிரினங்களில் இந்த சோதனை தோல்வியடைந்துள்ளதாக அறிவிக்கப்பட்டுள்ளது.
# மண் சிதைவாக்கம்

**மண் இழப்பும் தரமிறக்கமும்** என்பவை நிலைத்துள்ள மண் சமனிலையை இழக்கும் இரண்டு வகைப் படிமலர்ச்சி நிகழ்வுகளாகும். மண் இழப்பு என்பது மண்ணரிப்பால் உருவாகிறது. இந்நிலையில் மண்ணின் தொடர்வு அதன் இயற்கையான கன்னிநிலப் படிவ உருவாக்கநிலையை எட்டும் படிமலர்ச்சியாகும். மண்தரமாற்றம் அல்லது மண்சிதைவாக்கம் என்பது இயற்கைப் படிமலர்ச்சியில் இருந்து மாறுபட்டதாகும். இந்நிலை களக் காலநிலையாலும் தாவரக் கலப்பாலும் உருவாகும் படிமலர்ச்சியாகும். இது முதன்மையான தாவர்த்திரள் பேரளவில் துணைநிலைக் குழுமப் பேரளவுப் பதிலீட்டால் உருவாகிறது. இது படியும் அடிமண்ணின் உட்கூறையும் அளவையும் மாற் றி, மண் ஏற்பாட்டையே மாற்றுகிறது இது நேரடியான மாந்தவினைகளால் ஏற்படுகிறது. மண் தரமாற்றம் சூழலியல் குலைவு அல்லது தேவையற்ற எழிப்புநீக்கம் போன்ற மாற்றத்தையும் அதாவது மண்சிதைவாக்கத்தையும் குறிப்பிடலாம்.  
மண்தரமிழப்பு அல்லது மண்வளமிழப்பு என்பது மண் ஊட்டச்சத்து நிலை, உயிரினத் திரள் குறைதல், கரிமவளம் இழப்பு, மண் உட்கூற்றுக் கட்டமைப்பின் சிதைவு ஆகியவற்றின் தொகுப்பைக் குறிக்கும். மண்ணின் தரமும் ஆக்கத்திறனும்வேளாண் நடைமுறைகள்,காடழிப்பு, ச்ரங்கம் அகழ்தல், கழிவு வெளியேற்றம், உர வேதிமக் கசிவுகளாகியவற்ரால் உருவாகிறது.  
பாண் பல்கலைக்கழகத்தின் வளர்ச்சி ஆராய்ச்சி மைய ஆய்வின்படியும் வாழ்சிங்டனில் அமைந்த பன்னாட்டு உணவு பாதுகாப்புக் கொளகை ஆராய்ச்சி நிறுவன ஆய்வின்படியும், மண்னின் தரம் மேய்ச்சல்பகுதிகளில் 33% அளவுக்கும் வறள்நிலப்பகுதிகளில் 25% அளவிக்கும்காடுகளில் 23% அளவுக்கும் கடந்த முப்பது ஆண்டுகளில் இழக்கப்பட்டுள்ளதுலிப்பகிதிகளை வாழிடமாகக் கொண்டவர் 3.2 பில்லியன் மக்களாவர்.
# மண் சிதைவாக்கம்

## பொது

மண் உருவாக்கத்தின் தொடக்கத்தில், வெற்றுப்பாறை மேல்கவிப்பாக முதனிலை உயிரினங்களாகிய கற்பாசிகளும் பாசடைகளும் படர்ந்தன. இவற்றைப் பின்னர் மூலிகை, புதர், இறுதியாக காடுகளின் உருவாக்கம் தொடர்ந்தன. இணயாகவே, ஏ வகை மண்ணடுக்கும் பின் கனிமச் செறிவான பி வக மண்ணடுக்கும் தோன்றின. ஒவ்வொரு மண்ணடுக்கின் தொடர்கட்டங்களிலும் சிலவகை மண்ணும் தாவர மட்கும் சூழற்சுவடுகளும் அமைந்தன. இது சூழல் மண்டலத்தை வரையறுத்தது.  
அண்மைய கண்டுபிடிப்புகளில் இந்த மண்துகள்கள் ஒன்றோடொன்று உராயும் பொழுது மின்னூட்டம் தூண்டப்படுகிறது என கண்டுபிடிக்கப்பட்டுள்ளது. இத்தகைய துகள்கள் எதிர்மின்நிலையால் துண்டப்பட்டு மிகப்பெரிய துகள் சிதைவுற்று மேலும் அதிக நுண்துகள்கள் உருவாக்கப்படுகிறது.இந்த துகள்கள் தொடக்க நிலையில் ஒன்றிணைந்து வளிமண்டலத்தில் வீண்கற்கால உருவாகத் தக்க தனிச்சிறப்பு பெறுகிறது. சூாியகதிர்கள் வளிமண்டல்த்தின் வழியாக புவியை வந்தடையும் பொழுது இத்தகைய துகள்களில் உள்ள நீராவி ஆவியாக வெளியேற்றப்படுகிறது.
# கொம்மலினா என்சிஃபோலியா

**கொம்மிலினா என்சிசிபோலியா** (Commelina ensifolia) சாதாரண பெயரில் *ஸ்கர்வி களை* மற்றும் *ஸ்கர்வி புல்* அல்லது *வாண்டரிங் ஜீ* என்று அழைக்கப்படுகிறது. இது ஓராண்டுத் தாவரம் ஆகும். இதன் தாயகம் ஆத்திரேலியா, இந்தியா மற்றும் இலங்கை ஆகும்.  
இந்தச் சிற்றினமானது சிறிய செடியாகவும் தண்டில் உள்ள கணுவிலிருந்து வேர் வளர்ச்சியடையக்கூடிய தன்மை கொண்டதாகவும் உள்ளது. பூவானது பிரகாசமான நீல நிறம் உடையதாகவும் மூன்று இதழ்கள் கொண்டதாகவும் உள்ளது. ஆனால் ஒரு இதழ் மட்டும் சிறியதாக உள்ளதால் பார்ப்பதற்கு ஈரிதழ் மலர் போல் தெரியும். இந்தத் தாவரம் ஈரமான மண்ணில் வளரும். ஆனால் மாறுபட்ட சீதோசன நிலைகளாகி கடற்கரையோர சீதோற்மை முதல் மத்திய வறன்ட பாலைவனப் பகுதிகளில் அதாவது ஒரே ஒரு நாள் பெய்யக்கூடிய பகுதகளிலும் வளரும். இந்த தாவரமானது பச்சைக் காய்கறியாக பழங்குடி ஆஸ்திரேலியர்கள் உணவாக எடுத்துக் கொள்ளப்பட்டது. ஐரோப்பிய குடியேறிகளும் இந்தர் தாவரத்தை ஸ்கர்வி வராமல் தடுக்க பயன்படுத்துவதால் *ஸ்கர்வி புல்* என்று அழைக்கப்படுகிறது.
# கார்டன் டி. லவ்

**கார்டன் டி. லவ்** (*Gordon D Love*) ஒரு ஒளியியல் ஆய்வாளரும், இயற்பியல் பேராசிரியரும் ஆவார். ஐக்கிய இராச்சியத்தில் டர்காம் பல்கலைக்கழகத்தில் அவர் இணக்க ஒளியியல், திரவப் படிகங்கள், மற்றும் மாறக்கூடிய வில்லைகள் ஆகிய துறைகளில் பணிபுரிந்தார். தொழிற்துறை மற்றும் மருந்தியல் (வானியல் மற்றும் இராணுவ ஒளியியலை எதிர்க்கும்) ஆகியவற்றில் தகவமைப்பு ஒளியியலைப் பயன்படுத்துவதற்கான முன்னோடிகளில் ஒன்றாகவும் அவர் அறியப்படுகிறார். அவர் இயற்பியல் நிறுவனத்தின் பேரவை உறுப்பினராகவும், ஐரோப்பிய ஒளியியல் சங்கத்தின் கடந்த குழு உறுப்பினராகவும் செயல்பட்டார்.
# மத்தேயு டட்லி

***சர் மத்தேயு டட்லி***, 2 வது பாரோனெட் (1 அக்டோபர் 1661 - 14 ஏப்ரல் 1721) ஒரு ஆங்கில அரசியல்வாதியாக இருந்தார். டட்லி, சர் வில்லியம் டட்லி, க்ளோப்டன், நாராம்மப்ட்சன்ஷையரின் முதல் பரோன்ட், மகன் ஆவார். அவர் 1600 ஆம் ஆண்டில் நார்தம்ப்டன்ஷயரின் உயர் ஷெரிப், 1703 முதல் 1705 வரை நார்தம்ப்டன் நாடாளுமன்ற உறுப்பினராகவும், 1713 முதல் 1715 வரை ஹண்டிங்டன்ஷிங்கிற்கு நாடாளுமன்ற உறுப்பினராகவும் இருந்தார். அவர் ராயல் சொசைட்டி3.
டட்லி 1721 ஆம் ஆண்டில் இறந்தார்.  
டட்லி ஹென்றி ஓ'பிரைனின் மகள் மேரிவைத் திருமணம் செய்து கொண்டார். அவர்கள் மத்தேயு டட்லி ஜூனியர் என்ற ஒரு மகன் இருந்தார்.
# லொரல்லா ஜோன்ஸ்

**உலொரல்லா மார்கரெட் சோன்சு** *(Lorella Margaret Jones)* (பிப்ரவரி 22, 1943 - பிப்ரவரி 9, 1995) என்பவர் இயற்பியல் பேராசிரியராகவும், இல்லினாய்சு பல்கலைக் கழகத்தில் உள்ள அர்பனா பரப்புரை முகாமில் கணினி சார்ந்த கல்வி ஆய்வகத்தின் (CERL) இயக்குனராகவும் இருந்தார். இயற்பியலுக்கான கணினிகளைப் பயன்படுத்துவதில் அவர் மிகவும் ஆர்வமாக இருந்தார், மேலும் இயற்பியலில் பெண்களின் பங்களிப்புக்கு காரணமாக இருந்தார். இவர் " இயற்பியலில் பெண்களின் அறிதிறப் பங்களிப்பு" எனும் தலைப்பில் * அறிவியல் மகளிர்ராவணத்தைச் சரிசெய்தல்*(1999) எனும் நூலில் இயற்பியலில் பெண்கள் பங்கேற்பை ஊக்குவிப்பதற்காக ஒரு கட்டுரை எழுதியுள்ளார்.
# பழையனூர், சிவகங்கை மாவட்டம்

**பழையனூர்** (Palayanoor) இந்தியா, தமிழ்நாடு, சிவகங்கை மாவட்டத்தில், திருப்புவனம் வட்டத்தில் உள்ள ஒரு கிராமமாகும். இவ்வூரில் ஓர் கிராம நிர்வாக அலுவலகமும், தொடக்க வேளாண்மை கூட்டுறவு வங்கியும், அங்கன்வாடியும், ஊராட்சி ஒன்றியத் தொடக்கப் பள்ளியும், அரசு மேல்நிலைப் பள்ளியும், முதன்மை சுகாதார மையமும், மாணவர் தங்கும் விடுதிகளும் உள்ளன.
# பழையனூர், சிவகங்கை மாவட்டம்

## கோயில்கள்

இக்கிராமத்தில் சுந்தரமகாலிங்கம், அங்காள பரமேஸ்வரி, கருப்புசாமி போன்ற தெய்வங்கள் அருள் பாலிக்கின்றனர்.
# பழையனூர், சிவகங்கை மாவட்டம்

## தொழில்

இங்கு கரிசல் மண் காணப்படுகிறது. இக்கிராமமானது கத்தரிக்காய் அதிகளவில் பயிரிடப்படுகிறது. பருத்தி,மிளகாய் போன்ற பயிர்களும் விளைவிக்கப்படுகின்றன.
# இ. பெரியசாமி

**திண்டுக்கல் ஐ. பெரியசாமி** எனப்படும் **ஐ. பெரியசாமி** (*I. Periyasamy*) என்பவர் ஒரு தமிழக அரசியல்வாதி மற்றும் தமிழகத்தில் 2006-2011-ஆம் ஆண்டு காலத்தில் நடந்த தி.மு.க. ஆட்சியில் வருவாய்த்துறை மற்றும் வீட்டுவசதித்துறை அமைச்சராக இருந்தவர். 2021 மே 7 அன்று தமிழக கூட்டுறவுத் துறை அமைச்சராகப் பதவியேற்றார்.
# இ. பெரியசாமி

## வாழ்க்கைக் குறிப்பு

இவர் தமிழகத்தின் வத்தலகுண்டுவில் 6 சனவரி 1953 அன்று பிறந்தவர்.
இவருக்கு இரண்டு மகன்கள். இவரது மூத்தமகன் இ.பெ. செந்தில் குமார் சேலத்தில் சட்டப்படிப்பை முடித்தவர், பழநி சட்ட மன்றத் தொகுதி உறுப்பினராகத் தனது அரசியல் வாழ்க்கையைதொடங்கியுள்ளார். இளைய மகன் இ.பெ. பிரபு , 27, இளம் தொழில் முனைவர் ஆவார்.
# இ. பெரியசாமி

## அரசியலும் வாழ்வும்

- 1986 - 1991 வத்தலக்குண்டு ஒன்றிய தலைவர்
- 1989 - 1991 மற்றும் 1996-2001 தமிழக சட்டமன்ற உறுப்பினர்
- 1996 - 2001-ல் மதிய உணவு அமைச்சர்
- 2006 - 2011 காலகட்டத்தில்தமிழ்நாடுசட்டமன்றஉறுப்பினர். தமிழக வருவாய் மற்றும் வீட்டுவசதித்துறை அமைச்சர்.
- 2016 ஆத்தூர் தொகுதி சட்டமன்ற உறுப்பினர்.
- 2021 தமிழ்நாடு சட்டமன்றத் தேர்தலில் தமிழகத்திலேயே அதிக வாக்கு வித்தியாசத்தில் ஆத்தூர் தொகுதியில் வெற்றி பெற்றார் இவரை எதிர்த்து போட்டியிட்ட அனைவரும் வைப்புத் தொகையை இழந்தனர.
- 2021 மே 7 அன்று தமிழக கூட்டுறவுத் துறை அமைச்சராகப் பதவியேற்றார்.
# பைம்மாவினம்

**பைம்மாவினம்** (*marsupials*) என்பது பாலூட்டிகளின் ஒரு உட்பிரிவாகும்.ஆஸ்திரலேசியா, மற்றும் அமெரிக்காக்களிலும் காணப்படும் தனித்துவப் பண்பு கொண்ட உயிரினமாகும். இந்த வகை உயிரினங்கள் இள உயிரியானது பை போன்ற அமைப்பில் பாதுகாக்கப்படுகிறது. இந்த வகை உயிரினங்களில் நன்குஅறியப்பட்ட விலங்குகள் கங்காரு, வாலபி, கோவாலா, போசம், ஒப்போசம், வாம்பட்டு, தாசுமேனிய டெவில் ஆகியவை ஆகும்.
# பட்டினப்பாக்கம் (திரைப்படம்)

***பட்டினப்பாக்கம்***(*Pattinapakkam*) ஒரு இந்திய தமிழ் திகில்திரைப்படம். இதனை அறிமுக இயக்குநர் ஜெயதேவ் எழுதி இயக்கியிருந்தார். இத்திரைப்படத்தில்கலையரசன் மற்றும் அனஸ்வர குமார் முன்னணி வேடங்களில் நடிக்க, சாயா சிங் மற்றும் ஜான் விஜய் துணைப் பாத்திரங்களில் நடித்திருந்தனர். 2015 ஆம் ஆண்டு தயாரிப்பைத் தொடங்கிய இந்தப் படம், எதிர்பாராத சில தாமதங்களைச் சந்தித்து, படம் நவம்பர் 23, 2018 அன்றுவெளியிடப்பட்டது.
# பட்டினப்பாக்கம் (திரைப்படம்)

## தயாரிப்பு

புதுமுக இயக்குநர் ஜெயதேவ், நடிகை பாவனாவின்சகோதரர்ஆவார்.கலையரசன் கபாலி படத்தில் நடிக்க ஒப்பந்தம் செய்ததன் விளைவாகவும், பின்னர் 2015இல் ஏற்பட்ட தென்னிந்திய வெள்ளத்தின் விளைவாகவும் படம் வெளியாவது இருமுறை தள்ளிப் போனது.
# பட்டினப்பாக்கம் (திரைப்படம்)

## இசையமைப்பு

இஷான் தேவ்படத்திற்கு இசையமைத்திருந்தார். பாடல் வரிகளை முருகன் மந்திரம் & வேல்முருகன் ஆகிய இருவரும் எழுதியிருந்தனர்.
# பெரியநாயகி அன்னை ஆலயம், ஆவூர்

**பெரியநாயகி அன்னை ஆலயம்** ஒரு கிருத்துவப் தேவாலயமாகும். இது புதுக்கோட்டை மாவட்டத்தின் ஆவூரில் அமைந்துள்ளது. இக்கோவில், சுற்றுலாத் தலமாகவும் விளங்குகிறது.
# பெரியநாயகி அன்னை ஆலயம், ஆவூர்

## அமைவிடம்

இந்த ஆலயம் தமிழ்நாட்டில், புதுக்கோட்டை மாவட்டம், விராலிமலை ஒன்றியத்தில் ஆவூா் என்ற கிராமத்தில் உள்ளது. திருச்சியிலிருந்து 18 கி.மீ. தூரத்திலும், கீரனுாாிலிருந்து 20 கி.மீ. தூரத்திலும் விராலிமலையிலிருந்து 20 கி.மீ. தூரத்திலும் இவ்வாலயம் அமைந்துள்ளது.
# பெரியநாயகி அன்னை ஆலயம், ஆவூர்

## வரலாறு

1697 ஆம் ஆண்டில், இயேசு சபையைச் சார்ந்த பொிய சஞ்சீவி நாதா் எனும் அருட்தந்தை வெனான்ஸியுஸ் புட்சே பழைய ஆவூாில் ஒரு சிற்றாலயம் கட்டி, அதனை விண்ணேற்பு அன்னைக்கு அா்ப்பணித்தாா். பின்னர் புதிய ஆவூா் எனும் கிராமம் அருட்தந்தை. பிரான்சிஸ் ஹோமன் என்பவரால் ஏற்படுத்தப்பட்டது. தற்போதுள்ள ஆலயம், வீரமாமுனிவரால் 1750 ஆம் ஆண்டு கட்டப்பட்டது. சிலுவை வடிவில் அமைந்துள்ளது இதன் தனிச் சிறப்பாகும்.
# அரியானாவில் இந்தியப் பொதுத் தேர்தல், 1999

இந்தியப் பொது தேர்தல், 1999 ல் அரியானாவில்10 இடங்களுக்காக நடைபெற்றது.
# அரியானாவில் இந்தியப் பொதுத் தேர்தல், 1999

## முடிவு

| 1 | சிர்சா | சுசில் குமார் இன்டோர | இந்திய தேசிய லோக் தள் |  |
| --- | --- | --- | --- | --- |
| 2 | ஹிசார். | சுரேந்தர் சிங் பர்வாலா | இந்திய தேசிய லோக் தள் |  |
| 3 | அம்பாலா | ரத்தன் லால் கத்தாரியா | பாரதிய ஜனதா கட்சி |  |
| 4 | குருஷேத்ரா | கைலாசதேவி | இந்திய தேசிய லோக் தள் |  |
| 5 | ரோக்டாக் | கேப்டன் இந்திரசிங் | இந்திய தேசிய லோக் தள் |  |
| 6 | சோன்பட் | கிஷன் சிங்சங்வான் | பாரதிய ஜனதா கட்சி |  |
| 7 | கர்னல் | ஐஸ்வர்தயாள் சுவாமி | பாரதிய ஜனதா கட்சி |  |
| 8 | மகேந்திரகார் | சுதா யாதவ் | பாரதிய ஜனதா கட்சி |  |
| 9 | பிவானி | அஜய் சிங்சவுத்லா | இந்திய தேசிய லோக் தள் |  |
| 10 | பரிதாபாத் | சவுத்ரிராமசந்திரபிந்தரா | பாரதிய ஜனதா கட்சி | } |
# மன்சார் ஏரி

**மன்சார் ஏரி** (Mansar Lake) சம்முவிலிருந்து 62 கிலோ மீட்டர் தொலைவில் அமைந்துள்ளது. மன்சார் ஏரி காடுகளால் சூழப்பட்ட மலைகளால் ஆன ஏரியாகும். இந்த ஏரியின் நீளம் ஓர் மைலும் அகலம் அரை மைலுமாக உள்ளது. சுரின்சார்-மன்சார் ஏரிகள் நவம்பர் 2005 இல் ராம்சார் சாசன இடங்களாக அறிவிக்கப்பட்டன.
# மன்சார் ஏரி

## வரலாறு

சம்முவில் பிரபலமான சுற்றுலா தலமாகத் இருப்பது மட்டுமல்லாமல், இந்த ஏரி, புனித தளமாகவும் உள்ளது. இது மனசரோவர் ஏரியின் புராணத்தையும் புனிதத்தையும் பகிர்ந்து கொள்கிறது. ஏரியின் கிழக்குக் கரையில் ஆதிசேடன் (ஆறு தலைகளைக் கொண்ட ஒரு பாம்பு) சன்னதி ஒன்று உள்ளது. இந்த ஆலயம் பெரிய கற்பாறையை உள்ளடக்கியது. இங்குப் பல இரும்புச் சங்கிலிகள் வைக்கப்பட்டுள்ளன. இவை ஆதிசேசனின் சிறிய பாம்புகளைக் குறிக்கும். உமாபதி மகாதேவன் மற்றும் நரசிம்மாவின் இரண்டு பழங்கால கோயில்களும் துர்காவின் கோயிலும் மன்சார் ஏரிக்கு அருகில் அமைந்துள்ளன. பண்டிகை காலங்களில் மக்கள் ஏரியின் நீரில் புனித நீராடுகிறார்கள்.  
புதுமணத் தம்பதிகள் ஏரியைச் மூன்று முறை சுற்றி வந்து (*பரிகரம்*) பாம்புகளின் அதிபதியான கிழக்குக் கரையில் அமைந்துள்ள ஆதிசேடனின் அருள் பெறுவதை நம்பிக்கையாகக் கொண்டுள்ளனர்.  
இந்துக்களின் சில சமூகங்கள் தங்கள் ஆண் குழந்தைகளின் *முண்டன்* விழாவை (முதல் முடி இறக்குதலை) இங்குச் செய்கின்றனர்.  
ஏரியின் கரையில் சில பழங்கால கோயில்களும் உள்ளன. இக்கோயில்களுக்குப் பக்தர்கள் அதிக அளவில் வருகை தருகின்றன. படகு சவாரிக்கும் மன்சார் சிறந்தது. சுற்றுலாத்துறை போதுமான படகு வசதிகளை வழங்கியுள்ளது.  
மன்சார் ஏரியின் பால் உள்ள அனைத்து மதங்களின் நம்பிக்கையும் பாரம்பரியமும் போல இங்குள்ள தாவரங்களும் விலங்கினங்களும் புகழ் பெற்றுள்ளன. ஏரியில் அமைக்கப்பட்டபைஞ்சுதை நடைபாதை, ஒளி அமைப்பு பருவகால பறவைகள், ஆமை மற்றும் மீன்களை எளிதாகக் காணும் வகையில் அமைந்துள்ளது. புள்ளி மான், நீலான் உள்ளிட்ட மான்களின் புகலிடமாகவும் உள்ளது. நீர்ப் பறவைகளான கொக்குகள், வாத்துகள் போன்ற பறவைகளும் காணப்படுகின்றன.  
குஜ்ஜர் மற்றும் பேகர்வால்களின் பாரம்பரிய உடையுடன் மற்றும் வழக்கமான தனித்துவமான வாழ்க்கை முறையை மேற்கொள்வதை மன்சார் மலைகளில் காணலாம்.  
இந்த மன்சார் ஏரி சாலை முக்கிய சாலையான பதான்கோட் (பஞ்சாப்) உதம்பூர் (ஜம்மு & காஷ்மீர், ஜம்மு மாகாணம்) சாலையுடன் இணைகிறது. உதம்பூர் என்பது தேசிய நெடுஞ்சாலை 1ல் அமைந்த முக்கியத்துவம் வாய்ந்த நகரமாகும். மன்சார் அல்லது சம்பாவிலிருந்து உதம்பூர் செல்லும் குறுக்குவழி சாலை ஜம்மு நகரத் தொடாமல் கடந்து செல்கிறது. மன்சாருடன் இணைக்கப்பட்டுள்ள சிறிய சுரின்சார் ஏரி ஜம்முவிலிருந்து (பைபாஸ் சாலை வழியாக) 24 கிலோ மீட்டர் தொலைவில் அமைந்துள்ளது.
# கருவுணவு அடைப்பான்

**கருவுணவு அடைப்பான்** (*Yolk plug*) என்பது கருகோளத் துளையின் மூல உதட்டின் உருவாக்கத்தின் போது தோன்றிய இடைப்படை உயிரணுவின் ஒரு பகுதியாகும். இது நீர்நில வாழ்வனவற்றின் முப்படைக்கோளம் உருவாக்ககதின் இடைப்படை தொடக்கநிலை குடலின் மேற் உதடு உருவாக்கத்தில் தோன்றுகின்றது. மேற்பகுதியில் அமைந்து பின்னர் உயிரணு பிளவியாக்கத்தின்போது உள்ளிழுக்கப்படுகிறது.
# லாரென் கார்டெய்ன்

**லாரென் கார்டெய்ன்** (*Loren Cordain*) ஓர் அமெரிக்க அறிவியலாளர் ஆவார். 1950 ஆம் ஆண்டு அக்டோபர் 24 ஆம் நாள் இவர் பிறந்தார். ஊட்டச்சத்து மற்றும் பயிற்சி உடற்கூறியல் புலத்தில் சிறப்புநிலை பெற்றுள்ளார். ஆதிகால மனித உணவு முறைகளை ஆதரிப்பவராக அறியப்படுகிறார் .
# லாரென் கார்டெய்ன்

## கல்வி

அமெரிக்காவிலுள்ள ஓரிகான் மாகாணத்தின் பாரசுட்டு குரோவ் நகரில் இருக்கும் பசிபிக் பல்கலைக்கழகத்தில் இவர் 1972 ஆம் ஆண்டு இளம் அறிவியியல் பட்டம் பெற்றார். 1978 ஆம் ஆண்டு நெவாடா-ரெனோ பல்கலைக்கழகத்தில் பயிற்சி உடற்கூறியலில் முதுநிலை பட்டம் பெற்றார். சால்ட் லேக் நகரத்தில் அமைந்திருக்கும் உடாக் பல்கலைக்கழகத்தில் இதே பிரிவில் முனைவர் பட்டம் பெற்றார்
# லாரென் கார்டெய்ன்

## கல்வி

### உடல்நலன்

நூற்றுக்கணக்கில் அறிவியல்பூர்வமான கட்டுரைகளையும், ஆய்வுச்சுருக்கங்களையும் எழுதியுள்ளார்.நம் தற்போதைய மக்களின் உடல்நலனை பேணுவதற்காக கற்கால மனிதர்களின் உணவு முறைகளிலுள்ள ஆரோக்கியக் கூறுகளை ஆராய்ச்சி செய்து உலகத்தரம் வாய்ந்த அறிவியல் சஞ்சிகைகளில் இடம் பெற்றுள்ளது.
# லாரென் கார்டெய்ன்

## தேர்ந்தெடுக்கப்பட்ட படைப்புகள்

### புத்தககங்கள்

- The Paleo Diet Revised: Lose Weight and Get Healthy by Eating the Foods You Were Designed to Eat'', Houghton Mifflin Harcourt (Revised edition December 7, 2010)
- *The Paleo Diet for Athletes: The Ancient Nutritional Formula for Peak Athletic Performance* (with Joe Friel) Rodale Books (Revised edition October 16, 2012)
- *The Paleo Diet Cookbook: More Than 150 Recipes for Paleo Breakfasts, Lunches, Dinners, Snacks, and Beverages* (with Nell Stephenson) Houghton Mifflin Harcourt (December 7, 2010)
- *The Paleo Answer: 7 Days to Lose Weight, Feel Great, Stay Young*, Houghton Mifflin Harcourt (October 16, 2012)
# லாரென் கார்டெய்ன்

## தேர்ந்தெடுக்கப்பட்ட படைப்புகள்

### கட்டுரைகள்

- Cordain, L. (1999). "Cereal grains: humanity’s double-edged sword." *World Review of Nutrition and Dietetics*. 84:19-73.
- O’Keefe J.H., Cordain L. (2004) "Cardiovascular disease as a result of a diet and lifestyle at odds with our Paleolithic genome: how to become a 21st century hunter-gatherer". *Mayo Clinic Proceedings* 79:101-108.
- Cordain L, Eaton SB, Sebastian A, Mann, N, Lindeberg S, Watkins BA, O’Keefe JH, Brand Miller J. (2005) "Origins and Evolution of the Western Diet: Health Implications for the 21st Century". *American Journal of Clinical Nutrition* 81:341-54.
- Cordain L, Eaton SB, Brand Miller J, Lindeberg S, Jensen C, "An evolutionary analysis of the etiology and pathogenesis of juvenile-onset myopia". *Acta Ophthalmologica Scandinavica* Vol. 80 No. 2:125–35.
- Cordain L, Lindeberg S, Hurtado M, Hill K, Eaton SB, Brand-Miller J, "Acne vulgaris: a disease of Western civilization". *Archives of Dermatology* V138 No. 12:1584-90.
- Cordain L, (2005) "Implications for the role of diet in acne". *Seminars in Cutaneous Medicine and Surgery* Vol. 24 No 2:84-91.
# ஹரிவன்சராய் பச்சன்

**அரிவன்சராய் சிறீவத்சவா** (*Harivansh Rai Srivastava*) பரவலாக **ஹரிவன்சராய் பச்சன்** (27 நவம்பர் 1907 – 18 சனவரி 2003) 20ஆம் நுற்றாண்டின் ஆரம்ப கால நவீன இந்தி இலக்கிய கவிஞர்களில் குறிப்பிடத்தக்கவர். அவதி மொழி பேசும் இந்து குடும்பத்தில் சிறீவத்சவா என்ற கயஸ்தா இனத்தில் பிரித்தானிய இந்தியாவின் ஐக்கிய ஆக்ரா மற்றும் அயோத்தி மாகாணத்தில் அலகாபாத் நகரில் பிறந்தார். இவரின் புகழ்பெற்ற படைப்பாக துவக்க காலத்தில் இவர் எழுதிய *மதுசாலா* (मधुशाला) போற்றப்படுகிறது. இந்தித் திரையுலகைச் சேர்ந்த அமிதாப் பச்சன் இவரின் மகனாவார். சமூக செயற்பாட்டாளராக விளங்கிய தேஜி பச்சன் இவரது மனைவியாவார். சமகால இந்தி நடிகர் அபிசேக் பச்சனின் தாத்தனுமாவார்.  
1976 இல் இலக்கிய பங்களிப்பிற்காக இந்திய அரசு இவருக்கு பத்ம பூசண் விருது வழங்கியது.
# ஹரிவன்சராய் பச்சன்

## வாழ்க்கை வரலாறு

பிரதாப் நாராயணன் மற்றும் சரஸ்வதி தேவி இணையாருக்கு மூத்த மகனாகப் பிறந்தார். இவரைச் செல்லமாக பச்சன், அதாவது குழந்தை, என்றே அழைத்து வந்தனர். பிரித்தானியப் பேரரசின் ஐக்கிய ஆக்ரா மற்றும் அயோத்தி மாகாணத்தில் (தற்கால உத்தரப் பிரதேசம், இந்தியா) பிரதாப்புகர் மாவட்டத்திலுள்ள. பாபுபட்டி என்ற சிற்றூரில் வாழ்ந்து வந்தனர். இவரது துவக்கக் கல்வி அண்மித்திருந்த நகராட்சி பள்ளியிலும் பின்னர் குடும்ப மரபுப்படி *காயஸ்த பாடசாலை*யில் உருதும் கற்றார். பின்னர் அலகாபாத் பல்கலைக்கழகத்திலும் பனாரஸ் இந்து பல்கலைக்கழகத்திலும் சட்டம் பயின்றார். கல்லூரியின் படித்தபோது மோகன்தாசு கரம்சந்த் காந்தியின் தலைமையில் இயங்கிய விடுதலை இயக்கத்தில் ஈர்க்கப்பட்டார். 1941 முதல் 1952 வரை அலகாபாத் பல்கலைக்கழகத்தின் ஆங்கிலத் துறையில் ஆசிரியப் பணியாற்றி வந்தார். தொடர்ந்து கேம்பிரிச்சுப் பல்கலைக்கழகம் சென்று அங்குள்ள செயின்ட் காத்தரீன் கல்லூரியில் டபிள்யூ. பி. யீட்சு குறித்த முனைவர் பட்ட ஆய்வினை மேற்கொண்டார்.  
பச்சன் சனவரி 18, 2003இல் தமது 95ஆவது அகவையில் மூச்சுத்திணறல் சிக்கல்களால் மரணமடைந்தார்.
# வி. மைத்ரேயன்

**வாசுதேவன் மைத்ரேயன்** (நவம்பர் 21, 1955) என்பவர் இந்திய அரசியல்வாதியும் தமிழ்நாட்டைச் சேர்ந்த இந்திய நாடாளுமன்ற மேனாள் உறுப்பின்ரும் ஆவார். இவர் ஓர் இந்திய புற்றுநோய்க்கட்டி நீக்கும் பெரும் மருத்துவராகவும் உள்ளார்.
# வி. மைத்ரேயன்

## இளமையும் கல்வியும்

நவம்பர் 21, 1955-இல் வடகலை ஐயங்கார் குடும்பத்தில் இந்திய சுதந்திர போராட்ட வீரரான கே. ஆர். வாசுதேவன் - அவரது மனைவி மங்கா வாசுதேவன் ஆகியோருக்கு மைத்ரேயன் பிறந்தார். இவர்பள்ளிப்படிப்பைசென்னையில்பயின்றார். நாக்பூர் அரசு மருத்துவக் கல்லூரியில் மருத்துவப் பட்டம் பெற்றார். மைத்ரேயன் தனது பட்டப்படிப்பை முடித்தவுடன்சென்னை மருத்துவக் கல்லூரியில் புற்றுநோய்மருத்துவத்திற்கான தனது எம்.டி படிப்பைத் தொடர்ந்தார்.இதன்பின் சென்னைப் பல்கலைக்கழகத்தில்புற்றுநோய்மருத்துவத்திற்கான டி.எம். படிப்பை முடித்தார்.
# வி. மைத்ரேயன்

## மருத்துவப் பணி

படிப்பை முடித்ததும், மைத்ரேயன் சிறிது காலம் புற்றுநோய்சிகிச்சை மருத்துவராக பணியாற்றினார். இவர் பல இந்திய, வெளிநாட்டு மருத்துவ இதழ்களில் கட்டுரைகளை எழுதியுள்ளார்.
# வி. மைத்ரேயன்

## அரசியல்

மைத்ரேயன் ஆரம்ப நாட்களில் ராஷ்டிரிய சுயயம்சேவாக் சங்கத்தில் உறுப்பினராக இருந்தார். 1991 ஆம் ஆண்டு பாரதிய ஜனதா கட்சியின் தமிழ்நாடு பிரிவின் செயற்குழு உறுப்பினராக ஆனார். 1995 முதல் 1997 வரை பா.ஜ.க யின் தமிழ்நாடு பொதுச் செயலாளராகவும், 1997 முதல் 1999 வரை துணைத் தலைவராகவும், 1999இல் சில காலம் மாநில தலைவராகவும் பணியாற்றினார். 1999 ஆம் ஆண்டு ஜூலையில் இவர் பாஜகவிலிருந்து விலகி அனைத்து இந்திய அண்ணா திராவிட முன்னேற்ற கழகத்தில் இணைந்தார். 2023 சூன் மாதத்தில் மீண்டும் பாஜகவில் இணைந்தார். 2024 செப்டம்பரில் பாஜகவில் இருந்து விலகி, மீண்டும் அதிமுகவில் இணைந்தார். On 28 ஜனவரி 2025 அன்று, அதிமுக அமைப்புச் செயலாளராக நியமிக்கப்பட்டார். பின்பு 13.08.2025 அன்று அதிமுகவிலிருந்து விலகி திமுகவில் இணைந்தார்.
# வி. மைத்ரேயன்

## மேலும் பார்க்க

தமிழ்நாடு மாநிலங்களவை உறுப்பினர்கள்
# என்டோஸ் போர்

**உறைசிதல்** *(endospore)* அல்லது **அகச்சிதல்** என்பது உறைநிலையடைந்த, வலிவான இனப்பெருக்கம் சாலா கட்டமைப்பாகும். இது பேசில்லோட்டா தொகுதியில் அமையும் சில குச்சுயிரிகளால் தோற்றுவிக்கப்படுகிறது. "உறைசிதல்" எனும் பெயர் சிதல் அல்லது விதையொத்த வடிவத்தைக் குறித்தாலும் (endo என்றால் 'உள்'), இது உண்மையில் ஒரு சிதல் அன்று (அதாவது, வழித்தோன்றல் அன்று). இது பிளவுற்றுப் பிரிந்த உறைநிலை( உறக்கநிலை) வடிவமாகும். இந்நிலைக்குக் குச்சுயிரி தன்னைக் குறுக்கிக் கொள்கிறது. உறைசிதல் உருவாக்கம் ஊட்டச்சத்து இன்மையால் கிளர்வுறுகிறது. வழக்கமாக, இது கிராம் நேரியல் குச்சுயிரியில் தோன்றுகிறது. உறைசிதல் உருவாக்கத்தில் குச்சுயிரி தன் கலச்சுவரை இரண்டாகப் பிரித்துக் கொண்டு ஒன்று மற்றொன்றுள் உறைந்துவிடுகிறது. உறைசிதல் குச்சுயிரி நீண்ட காலம் வாழ, நூற்றாண்டுகள் கூட உறைந்த நிலையில் வாழவைக்கிறது.  
உறைசிதல் குச்சுயிரி மரபனையும் (டி.என்.ஏ.) விலாவகத்தையும் (ஆர்.என்.ஏ.) பேரளவுக்கு டிபிகோலினிக் அமிலத்தையும் பெற்றுள்ளது. இந்த அமிலம் சிதல்சிறப்பு வேதிமம் ஆகும். இது உறைசிதலுக்கு உறைநிலையில் வாடும் திறத்தினை அளிக்கிறது. உறைசிதலின் உலர் எடையில் இது 10% அளவுக்கு உள்ளது.
# ஆர். வி. ஜானகிராமன்

**ஆர். வி. ஜானகிராமன்** (*R. V. Janakiraman*, 08 சனவரி 1941 - 10 சூன் 2019) என்பவர் புதுச்சேரி மாநிலத்தைச் சேர்ந்த அரசியல்வாதி ஆவார். இவர் புதுச்சேரி மாநில முதலமைச்சராக மே 26, 1996 முதல் மார்ச் 18, 2000 வரை பணியாற்றினார். இவர் நெல்லித்தோப்பு சட்டமன்றத் தொகுதியில், ஏழு முறை போட்டியிட்டு, ஐந்து முறை புதுச்சேரி சட்டமன்றத்திற்குத் தேர்ந்தெடுக்கப்பட்டார்.
# ஆர். வி. ஜானகிராமன்

## வாழ்க்கை வரலாறு

இவர் விழுப்புரம் மாவட்டம், மரக்காணத்தை அடுத்த ஆலத்தூரில் 1941 ஆம் ஆண்டு பிறந்தார். இவர் கருணாநிதியிடம் பணிக்கு சேர்ந்தார். இதைத் தொடர்ந்து 1985இல் நெல்லித்தோப்புத் தொகுதியில் போட்டியிட்டு, வென்று முதன்முறையாக புதுச்சேரி சட்டமன்றத்தில் நுழைந்தார். 1988இல் புதுச்சேரி மாநில திமுக பொருளாளராகப் பொறுப்பேற்றார். பின்னர் 1990இல் பொதுப்பணித் துறை அமைச்சரானார். பின்னர் 1996 முதல் 2000வரை புதுச்சேரி மாநில முதலமைச்சராகப் பொறுப்பு வகித்தார். மேலும் இவர் சட்டப்பேரவை கொறடா, சட்டப் பேரவை எதிர்க்கட்சித் தலைவர், மாநில திமுக அமைப்பாளர் ஆகிய பதவிகளை வகித்துள்ளார்.
# ஆர். வி. ஜானகிராமன்

## போட்டியிட்ட தேர்தல்கள்

| 1985 | ச.ம.உ | நெல்லித்தோப்பு | திமுக | வெற்றி |  |
| --- | --- | --- | --- | --- | --- |
| 1990 | ச.ம.உ | நெல்லித்தோப்பு | திமுக | வெற்றி |  |
| 1991 | ச.ம.உ | நெல்லித்தோப்பு | திமுக | வெற்றி |  |
| 1996 | ச.ம.உ | நெல்லித்தோப்பு | திமுக | வெற்றி |  |
| 2001 | ச.ம.உ | நெல்லித்தோப்பு | திமுக | வெற்றி |  |
| 2006 | ச.ம.உ | நெல்லித்தோப்பு | திமுக | தோல்வி |  |
| 2011 | ச.ம.உ | நெல்லித்தோப்பு | திமுக | தோல்வி | } |
# இரா. அசோகா

ஆர். அசோகர் கர்நாடகா பாரதிய ஜனதா கட்சியின் தலைவராக உள்ளார். 2012 ல் இருந்து 2013 வரை ஜகதீஷ் ஷெட்டார் தலைமையிலான பி.ஜே.பி அரசாங்கத்தில் மாநிலத்தின் துணை முதலமைச்சர்களில் ஒருவராக இருந்தார். கர்நாடகா சட்டமன்றத்தில் பெங்களூரு நகரத்தின் பத்மநாபநகர் தொகுதியை அவர் பிரதிநிதித்துவப்படுத்தும் வோல்கலிகா சமூகத்திலிருந்து வந்தவர்.
# கடைசி இலை

**கடைசி இலை** என்பது ஓ. ஹென்றி எழுதிய சிறுகதையாகும். இக்கதை 1907 ஆண்டு வெளியிட்ட "தி திரைம்முடு லேம்ப் அன்ட் அதர் ஸ்டோரிஸ்" என்ற (தமிழில்:அழகான விளக்கும் பிற கதைகளும்) என்ற தொகுப்பில் இடம் பெற்றுள்ளது..  
இக்கதை கிரீன்விச் எனும் ஊரில் நடப்பதாக எழுதப்பட்டுள்ளது. கதையின்படி ஒரு ஓவியர் இளங்கலைஞரை காப்பாற்றுகிறார். ஒருவர் நிமோனியா காய்ச்சலால் பாதிக்கப்பட்டு மருத்துவமனையில் இருக்கிறார். அவர் சாளரம் வழியே ஒரு கொடியில் உள்ள இலைகளைப் பார்க்கிறார். ஒவ்வொரு நாளும் ஒவ்வொரு இலையை உதிர்ந்துகொண்டு வருகிறது. கடைசி இலை உதிரும் பொழுது தான் இறந்துவிடுவதாக நினைத்துகொண்டு படுத்திருக்கிறார். அன்று கடுங்காற்றுடன் கூடிய மழை பெய்கிறது. விடிந்து பார்க்கிறார். அந்த ஒரு இலை உதிராமல் இருக்கிறது. நோயாளி நம்பிக்கை கொள்கிறார். அந்த இலை உண்மையான இலை இல்லை; இலையைப் போல தோற்றம் அளிக்குமாறு ஓவியத்தை வரைந்தவர் அந்த ஓவியர்.
# கடைசி இலை

## தழுவல்கள்

"கடைசி இலை"க் கதையைத் தழுவித் தொடர்ச்சியாக திரைப்படங்கள் எடுக்கப்பட்டு வந்திருக்கின்றன..  
}}
# தமிழ்நாட்டு துணை முதலமைச்சர்களின் பட்டியல்

**தமிழக துணை முதலமைச்சர்**, ஒரு கட்டாயமற்ற மற்றும் தமிழக முதலமைச்சர் பதவிக்குஅடுத்த நிலையில் உள்ள பதவியாக மே 29, 2009 அன்று உருவாக்கப்பட்டது. தற்போதைய துணை முதலமைச்சராக உதயநிதி ஸ்டாலின் உள்ளார்.  
தமிழக துணை முதலமைச்சர் பதவியை வகித்த முதல் நபர் மு. க. ஸ்டாலின் ஆவார். இவர் மே 29, 2009 அன்று முதல்மே 15, 2011 அன்று வரை பதவி வகித்தார். அந்த நேரத்தில் முதலமைச்சராக இருந்தவர், அவரது தந்தை மற்றும் முன்னாள் தி.மு.க தலைவர் மு. கருணாநிதி ஆவார்.  
அப்போதைய தமிழக முதலமைச்சராக இருந்த மு. கருணாநிதி, 2009இல் முதுகெலும்பு அறுவை சிகிச்சைக்கு உட்படுத்தப்பட்டார், அது முதல் அவருக்கு சக்கர நாற்காலி தரப்பட்டது. அவரது உடல்நிலை காரணமாக அவரது துறைகளில் இருந்து பல துறைகளில் கவனம் செலுத்த முடியவில்லை, எனவே அவரது மகனான மு. க. ஸ்டாலின் மீது சில துறைகள் ஒதுக்கீடு செய்ய முடிவு செய்தார், அவர் அமைச்சரவையில் உள்ளூர் நிர்வாக அமைச்சராக பதவி வகித்தார். இதன் விளைவாக தமிழ்நாட்டில் முதல் முறையாக துணை முதலமைச்சர் பதவி உருவானது. ஆனால் மு. கருணாநிதி உள்துறைப் பொறுப்பை மட்டும்தனது கட்டுப்பாட்டிலேயே வைத்துக்கொண்டார்.  
21 ஆகத்து 2017 அன்று, முன்னாள் முதலமைச்சர் ஓ.பன்னீர்செல்வத்தின் கீழ் கிளர்ச்சிப் பிரிவும், இன்னாள் முதலமைச்சர் பழனிச்சாமியின் கீழ் கிளர்ச்சிப் பிரிவும் ஒன்றில் ஒன்றிணைக்க முடிவு செய்தன. இதன் விளைவாக ஓ. பன்னீர்செல்வம், தமிழகத்தின் இரண்டாவது துணை முதலமைச்சராக பதவியேற்று 21 ஆகத்து 2017 முதல் 2021 மே 6 வரை பதவியில் இருந்தார்.  
தமிழகத்தின் மூன்றாவது துணை முதலமைச்சராக 28 செப்டம்பர் 2024 முதல் உதயநிதி ஸ்டாலின் பதவி வகித்து வருகிறார்.
# தமிழ்நாட்டு துணை முதலமைச்சர்களின் பட்டியல்

## பட்டியல்

| எண். | படம் | பெயர்
<small></small> | தேர்ந்தெடுக்கப்பட்ட தொகுதி | கட்சி | பதவிக் காலம் | முதலமைச்சர் | நியமித்தவர் |
| --- | --- | --- | --- | --- | --- | --- | --- |
# தமிழ்நாட்டு துணை முதலமைச்சர்களின் பட்டியல்

## புள்ளிவிவரம்

;பதவிக்காலத்தின் அடிப்படையில் துணை முதலமைச்சர்களின் பட்டியல்
| பெயர் | கட்சி | பதவிக் காலம் |
| --- | --- | --- |
# தமிழ்நாட்டு துணை முதலமைச்சர்களின் பட்டியல்

## கட்சி வாரியாக துணை முதலமைச்சர்களின் எண்ணிக்கை

கட்சி வாரியாக பட்டியல்:
| கட்சி | துணை முதல்வர்களின் எண்ணிக்கை | துணை முதல்வர் அலுவலகத்தில் இருந்த மொத்த நாட்கள் |
| --- | --- | --- |  
;கட்சி வாரியாக துணை முதல்வர் அலுவலகத்தில் இருந்த மொத்த நாட்கள்
# தமிழ்நாட்டு துணை முதலமைச்சர்களின் பட்டியல்

## வாழ்கின்ற முன்னாள் துணை முதலமைச்சர்கள்

, தமிழகத்தின் முன்னாள் துணை முதல்வர்கள் இருவர் வாழுகின்றனர்.
# தமிழ்நாட்டு துணை முதலமைச்சர்களின் பட்டியல்

## பதிவுகள்

- ஓ. பன்னீர்செல்வம் தான் தமிழகத்தின் நீண்ட காலம் துணை முதலமைச்சராக பதவி வகிக்கிதார்.
- மு. க. ஸ்டாலின் தான் தமிழகத்தின் முதல் துணை முதலமைச்சராக பதவி வகித்தவர்.
- உதயநிதி ஸ்டாலின் தான் இளைய துணை முதலமைச்சராக பதவி வகிப்பவர்.
- கௌரவ டாக்டர் பட்டம் பெற்ற ஒரே துணை முதலமைச்சர் மு. க. ஸ்டாலின்.
# மரகத நாணயம் (திரைப்படம்)

***மரகத நாணயம்*** (ஆங்கிலம்: Maragadha Naanayam) என்பது 2017-ஆம் ஆண்டு வெளிவந்த ஒரு தமிழ்த் திரைப்படம் ஆகும். கதை மற்றும் இயக்கம் ஏ.ஆர்.கே. சரவணன். இப்படத்தில் கதாநாயகனாக ஆதி நடித்துள்ளார். இப்படத்தின் முன்தோற்றம் மார்ச் 11 அன்று வெளியிடப்பட்டது. இப்படம் தெலுங்கில் *மரகதமணி* என்ற பெயரில் வெளியிட்ப் பட்டுள்ளது. இத்திரைப்படம் சிறந்த படமாக மக்களிடையே விமர்சனங்களைப் பெற்றுள்ளது.
# மரகத நாணயம் (திரைப்படம்)

## நடிகர்கள

- ஆதி
- நிக்கி கல்ராணி
- ஆனந்தராஜ்
- ராம்தாஸ்
- மைம் கோபி
- கோட்டா சினிவாச ராவ்
- எம். எஸ். பாஸ்கர்
- காளி வெங்கட்
- சங்கிலி முருகன்
- கார்திசனா
# மரகத நாணயம் (திரைப்படம்)

## தயாரிப்பு

மே 2016 இல், அறிவிக்கப்பட்ட இத்திரைப்படம் ஏ.ஆர்.கே சரவணனால் இயக்க தீர்மானிக்கப்பட்டது. இவர் முண்டாசுபட்டி இயக்கிய ராம்குமாரிடம் துணை இயக்குநராக பணியாற்றியவர். ஆதி நடித்த யாகாவாராயினும் நா காக்க படத்தை அடுத்து நடித்த படம் இது.
படத்தின் ஆதி மற்றும் நிக்கி கல்ராணி ஆகியோர் முக்கியக் கதாபாத்திரத்தில் நடித்துள்ளனர். இத்திரைப்படத்தின் படப்பிடிப்பு 2016 மே 26 இல் துவங்கி ஆகஸ்ட் 10ல் படப்பிடிப்பு முடிக்கப்பட்டது.
# மரகத நாணயம் (திரைப்படம்)

## கதை

பல நூற்றாண்டுகளுக்கு முன்னாடி வாழ்ந்த இரும்பொறை என்கிற மன்னனுக்கு சொந்தமான மரகத நாணயம் என்கிற அதிசயக் கல் இந்த நூற்றாண்டைச் சேர்ந்த மனிதர்கள் கைகளில் கிடைக்கிறது. அந்தக் கல் யார் கைகளிலெல்லாம் கிடைக்கிறதோ அவர்கள் வரிசையாகக் கொல்லப்பட அந்த சாவுக்குக் காரணம் இறும்பொறை அரசனுடைய ஆவி என்று வதந்திகள் உலவ ஆரம்பிக்கிறது. கதாநாயகன் ஆதி தன் பணத் தேவைக்காக அந்தக் கல்லை எடுக்க முயற்சி செய்கிறார். அதில் வெற்றி பெற்றாரா இல்லையா என்பதே கதை.
# அமர் கோசுவாமி

**அமர் கோசுவாமி** (*Amar Goswami*)(28 நவம்பர் 1945-26 சூன் 2012) பத்திரிக்கையாளராகவும் முக்கியத்துவம் வாய்ந்த அறிவியல் சார்ந்த படைப்புகளை எழுதிய எழுத்தாளராகவும் இந்தி இலக்கிய உலகில் அறியப்படுபவர். இவர் நையாண்டிக் கதைகள், சிறுகதைகள், கவிதைகள், புதினங்கள் மேலும் பெங்காலியிலிருந்து இந்தியில் மொழிபெயர்ப்பு செய்தல் போன்ற இலக்கியப் பங்களிப்புகளை வழங்கியுள்ளார். இவரின் படைப்புகள் இந்திய வானொலியில் ஒலிபரப்பப்பட்டுள்ளன. இவரது கதைகள் குறும்படங்களாகவும் எடுக்கப்பட்டுள்ளன.  
இவர் கதாந்தர், விகல்ப், ஆகமிகள், சம்பா, மனோரமா, கங்கா, சண்டே அப்சர்வர் (இந்தி), பாரதி அம்சங்கள், உக்ஷூர் பாரத், பாரதிய ஞானபீடம், ரேமாதவ் பெளியீடு ஆகியவற்றுடன் தொடர்புடையவர்.
# அமர் கோசுவாமி

### ஆரம்ப வாழ்க்கை

இந்தியா பிரிக்கப்படுவதற்கு முன்பிருந்த முல்தானில் பிராமணக்குடும்பத்தில் பிறந்தார். இவரின் இரண்டாம் அகவையில் தற்போது பாக்கித்தானில் இருக்கும் முல்தானிலிருந்து இடம் பெயர்ந்து உத்தரபிரதேசத்தில் உள்ள மிசார்புருக்கு குடிபுகுந்தனர். இவர் இந்தியில் முதுகலைப்பட்டம் பெற்றவர். அலகாபாத் பல்கலைக்கழகத்தின்வாயிலாக இவருக்கு சாகித்ய ரத்னா விருது வழங்கப்பட்டது.
# ஈரடுக்கி

**ஈரடுக்கி என்பது கருக் கோளத்தில் இரண்டு கருநிலை அடுக்குகள் காணப்படும் நிலையாகும். அவை வெளியடுக்கு மற்றும் உள்ளடுக்கு ஆகும்.**  
உடலில் இத்தகைய இரண்டு திசு அடுக்குகள் காணப்படும் உயிரிகள் ஈரடுக்கு உயிாிகள் ஆகும். எடுத்துக்காட்டு குழியுடலிகள் மற்றும் நீந்தற் சீப்பு உயிாிகள்ஆகும்.  
உள்ளடுக்கு உண்மை திசுக்களான உணவு பாதை மற்றும் அது தொடா்பான சுரப்பிகள் உருவாக்கத்தில் பங்கு பெறுகிறது.வெளியடுக்கானதுபுறத்தோல்,நரம்புத்திசுமற்றும்நுண்சிறுநீரகஉருவாக்கத்தில்பங்கு பெறுகிறது.  
எளிய உயிாிகளான கடற் பஞ்சுகளில் ஒரே ஒரு கரு அடுக்கு காணப்படுகிறது.  
அதிக உயா் நிலை உயிாினங்கள் (தட்டை புழுக்களிலிருந்து மனிதன் வரை ) மூவடுக்கிகளாக (வெளிஅடுக்கு,நடுஅடுக்கு,நடுஅடுக்கு)நடுஅடுக்குஉண்மையான உடல் உறுப்புகைளஉருவாக்குகிறது.  
தற்போது வாழும் உயிா் அடுக்கிகள்பவளபாறைகள்,கடல்தாமரைகள்மற்றும்சீப்புநுங்குகள்மற்றும் ஜெல்லிமீன்கள்.
# ஈரடுக்கி

## மேலும் பாா்

- Triploblasty
# ப. பாண்டி

**ப. பாண்டி**(*Pa Pandi*) 2017ல்வெளிவந்த நகைச்சுவைத் தமிழ்த் திரைப்படமாகும்.இத்திரைப்படத்தைதனுஷ்கதைஎழுதிஇயக்கியஉள்ளார். தனுஷ் இயக்கிய முதல் தமிழ்த் திரைப்படம் இதுவாகும்.
# ப. பாண்டி

## கதைச்சுருக்கம்

ஒரு காலத்தில் தமிழ்த் திரையுலகில் பிரபல நட்சத்திரங்களின் படங்களில் ஸ்டண்ட் மாஸ்டராகப் பணியாற்றி, வெற்றி விழா கேடயங்களை வாங்கிக் குவித்தவர் பவர் பாண்டி. பவர் பாண்டியின் மனைவி மரணம் அடைந்துவிட, ஒரு கார்ப்பரேட் நிறுவனத்தில் மேலாளராகப் பணிபுரியும் தனது ஒரே மகன் ராகவன் (பிரசன்னா), இல்லத்தரசியாக இருக்கும் மருமகள் பிரேமா (சாயாசிங்), பள்ளியில் படிக்கும் பேரன் துருவ (மாஸ்டர் ராகவன்), பேத்தி சாடா (பேபி சவி சர்மா) ஆகியோருடன் பவர் பாண்டி வாழ்ந்து வருகிறார்.  
குடும்பத்தில் வசதிக்கும், பாசத்துக்கும் குறைவில்லாத நிலையில், தினசரி வாழ்க்கை முறையில் பவர் பாண்டிக்கும், அவரது மகன் ராகவனுக்கும் இடையில் கருத்து வேறுபாடு தொடர்கிறது
சமூகத்தில் தன் கண்ணெதிரே எந்தத் தவறு நடந்தாலும் எதிர்த்துக் கேட்கும் மனோபாவம் கொண்டவர் பவர் பாண்டி. இதனால் சமூக விரோதிகளுடன் மோதல், போலீசில் புகார் எனப் பல பிரச்சனைகளில் சிக்குகிறார். இதனால் நிம்மதியை இழக்கும் மகன் ராகவன், “எங்கே எது நடந்தால் நமக்கென்ன? நாம் உண்டு, நம் வேலை உண்டு என்று இருக்க வேண்டியது தானே?” என ஒரு கார்ப்பரேட் மனிதராய்க் குமுறுகிறார். அவரின் கருத்துக்கு அவருடைய மனைவி பிரமாவும் ஆதரவாகச் செயல்படுகிறார். ஆனால், பேரனும் பேத்தியும் எப்பொழுதும் தாத்தாவுக்கு ஆதரவாகவே இருக்கின்றனர்.  
அப்பாவுக்கும், மகனுக்கும் இடையிலான இந்தக் கருத்து வேறுபாடுகள் ஒரு கட்டத்தில் தீவிரமடைகிறது. எனவே கடிதம் எழுதி வைத்துவிட்டு, யாரிடமும் சொல்லாமல் வீட்டைவிட்டு வெளியேறுகிறார் பவர் பாண்டி. தான் வங்கியில் சேமித்து வைத்திருந்த ரூ.25 லட்சத்தை எடுத்துக்கொண்டு, மோட்டார் சைக்கிளில் இலக்கு இல்லாமல் போகிறார் போகிறார். வழியில் ஓர் உணவகத்தில், தன்னைப் போல் வீட்டில் இருக்கப் பிடிக்காமல் கூட்டாக இருக்கும் சில முதியவர்களைச் சந்திக்கிறார் பவர் பாண்டி. அவர்களிடம் பேசுகையில் பேச்சு, ‘முதல் காதல்’ பக்கம் திரும்புகிறது. தனக்கும் ஒரு முதல் காதல் இருந்தது என்று சொல்லும் பவர் பாண்டி, “அது ஒரு சாதாரணக் காதல் கதை தான்” என்ற முன்னுரையுடன் தனது முதல் காதலை விவரிக்கிறார்  
**பவர் பாண்டியின் பிளாஷ் பேக்** ஒரு கிராமத்தில், புரூஸ்லீயின் தீவிர ரசிகராக இருக்கிறார் இளம் பருவத்துப் பாண்டி (தனுஷ்). மதுரை நகரில் வசிக்கும் பூந்தென்றல் (மடோனா செபாஸ்ட்டியன்) குடும்பம், விடுமுறை காலத்தைக் கழிக்க அந்தக் கிராமத்திலுள்ள உறவினர் வீட்டுக்கு வருகிறார்கள். அக்கிராமத்தில் மிகச் சிறப்பாகக் கபடி விளையாடும் பாண்டியைப் பார்த்து ரசிக்கிறார். பல்வேறு நிலைகளில் அவர்களுக்குள் காதல் உருவாகிறது. இவர்களின் காதல், பூந்தென்றலின் அப்பாவுக்கு (ஆடுகளம் நலனுக்கு) தெரிய வர, அவர் எந்தக் களேபரம் செய்யாமல், எதையும் வெளிக்காட்டிக் கொள்ளாமல், உடனடியாக மகளுடன் மதுரைக்குச் சென்று விடுகிறார்கள். பூந்தென்றல் உருக்கமாகக் கடிதம் எழுதி, அதைப் பாண்டியிடம் சேர்க்க ஏற்பாடு செய்துவிட்டு, அப்பாவோடு சென்று விடுகிறார். காதலியைப் பிரிந்து தவிக்கும் பாண்டி, மதுரைக்குப் போய்ப் பூந்தென்றலைச் சந்திக்க முயல்கிறார், அது முடியாமல் போகவே விரக்தியுடன் சென்னைக்குச் சென்று, சினிமாவில் சேர்ந்து, பவர் பாண்டி ஆகிறார்.  
வீட்டைவிட்டு வெளியேறிய பவர் பாண்டி இலக்கு இல்லாமல் பயணித்துக் கொண்டிருக்கையில் அவருக்கு ஓர் எண்ணம் தோன்றுகிறது. அதாவது அது பூந்தென்றலைப் பார்க்க வேண்டும் என்பது தான். இத்தனை வருடங்களுக்குப் பிறகு பூந்தென்றல் எங்கே இருப்பார்? எப்படி இருப்பார்? என்ற எந்தத் தகவலையும் அறியாத பவர் பாண்டி தனது காதலியை விரும்புகிறார். பவர் பாண்டி தனது முதல் காதலியான பூந்தென்றலைச் சந்திப்பது, பவர் பாண்டியைக் காணவில்லை என்று மகன் ராகவன் அப்பாவைத் தேடி அலைவது என்று நீள்கிறது மீதிக்கதை.
# ப. பாண்டி

## நடிகர்கள்

- ராஜ்கிரண் - பாண்டியன்
- தனுஷ் - இளைய பாண்டியன்
- ரேவதி
- மடோனா செபாஸ்டியன்
- பிரசன்னா - ராகவன்
- சாயா சிங்
- ரின்சன் சைமன்
- ஆடுகளம் நரேன்
- பாரதி கண்ணன்
- மாஸ்டர் ராகவன்
- சென்ராயன் - மருந்து விற்பனையாளர்
- கௌதம் மேனன் - காவல் ஆய்வாளர்
- ராம்நாத் ஷெட்டி
**சிறப்புத்தோற்றம்**
- கௌதம் வாசுதேவ் மேனன் இயக்குநர்
- ரோபோ ஷங்கர்
- திவ்யதர்ஷினி
- ஸ்டண்ட் சில்வா என புல்லட் ராஜா
- பாபா பாஸ்கர் என கிராமவாசி
# ப. பாண்டி

## நடிகர்கள்

### தயாரிப்பு

திரைப்படம் தொடங்கிய நாளில் அதன் பெயர் பவர் பாண்டி என்று அறிவிக்கப்பட்டது. . ஏப்ரல் 2017 இல், இத்தலைப்பு பின்பு ப. பாண்டி எனமாற்றப்பட்டது.
# குழந்தைப்பருவம்

ஒரு **குழந்தை** (child) என்பது பிறப்பு மற்றும் பூப்படைதல் நிலைகளுக்கு இடையில், அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும் . இது பிறக்காத மனிதனையும் குறிக்கலாம்*.* சட்டப்பூர்வ வரையறையில் இளவர் என்று அறியப்படுகிறது. பெரியவர்களை விட குழந்தைகளுக்கு பொதுவாக உரிமைகள் மற்றும் பொறுப்புகள் குறைவு ஆகும். அவர்கள் பொதுவாக தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.  
பெற்றோரைப் பொறுத்தவரையில் எந்த வயதுடைய மகன்கள் மற்றும் மகள்கள் குழந்தைகளாகக் கருதப்படுகிறார்கள்.
# குழந்தைப்பருவம்

## உயிரியல், சட்ட மற்றும் சமூக வரையறைகள்

உயிரியல் அறிவியலில், பிறப்பு மற்றும் பூப்படைதல் நிலைகளுக்கு இடையில்,அல்லது கைக் குழந்தை மற்றும் வளர்ச்சியாக்கக் காலத்திற்கு இடையில் உள்ள மனித நிலையினைக் குறிப்பதாகும்.சட்டப்பூர்வமாக, *குழந்தை* என்ற சொல் பெரும்பான்மை வயதுக்குக் குறைவான அல்லது வேறு சில குறிப்பிட்ட வயது வரம்பிற்குக் குறைவானவர்களைக் குறிக்கலாம்.  
குழந்தைகள் பொதுவாக பெரியவர்களை விட குறைவான உரிமைகளைக் கொண்டுள்ளனர் மற்றும் தீவிரமான முடிவுகளை எடுக்க முடியாதவர்களாக வகைப்படுத்தப்படுகிறார்கள்.விவாகரத்து வழக்குகளில், பெற்றோர் விவாகரத்து செய்தாலும், இல்லாவிட்டாலும் 18 வயதிற்கு கீழிருக்கும் குழந்தை எந்த பெற்றோரிடம், அல்லது உறவினரிடம் ஒப்படைக்கப்பட வேண்டுமென நீதி மன்றம் தீர்மானிக்கிறது.
# குழந்தைப்பருவம்

## குழந்தை பாதுகாப்பு

யுனிசெஃப்பின் கருத்துப்படி, குழந்தைப் பாதுகாப்பு என்பது " கட்டாயப் பால்வினைத் தொழில், கடத்தல், குழந்தைத் தொழிலாளர் மற்றும் பெண் பிறப்புறுப்பைச் சிதைத்தல் / வெட்டுதல் மற்றும் குழந்தைத் திருமணம் போன்ற தீங்கு விளைவிக்கும் பாரம்பரிய நடைமுறைகள் உட்பட - குழந்தைகளுக்கு எதிரான வன்முறை, சுரண்டல் மற்றும் துஷ்பிரயோகத்தைத் தடுப்பது" என்பதைக் குறிக்கிறது. குழந்தைகளின் உரிமைகளுக்கான உடன்படிக்கை குழந்தைகளின் அடிப்படை உரிமைகளைப் பாதுகாக்கிறது.
# ரோடோடெண்ட்டரான் மோல்மெயெனென்ஸ்

**உரோடோடெண்டிரான் மவுல்மைனென்சு** ***Rhododendron moulmainense*** ஒரு உரோடோடெண்டிரான் குடும்பத் தாவர இனமாகும். இதன் தாயகம் தெற்கு சீனா, ஹாங்காங், ஹீயுனாள், யுன்னான், மியான்மா, மலேசியா, தாய்லாந்து மற்றும் வியட்நாம் ஆகும்.
# ரோடோடெண்ட்டரான் மோல்மெயெனென்ஸ்

## விவரிப்பு

இது ஒரு பசுமையான குறுமரமாகும். சுமார் 3,8 மீட்டர் உயரமுள்ளது. இதன் இலைகள் 4,13 செ.மீ நீளமுள்ளவை. அவை நீள் வட்ட வடிவத்தில் தோல் போன்று தடித்தவை. ஒவ்வொரு இலையும் வளைந்த ஓரங்களை கொண்டு பின்னோக்கி வளைந்திருக்கும். இதன் பூக்கள் மணமுள்ளவை, கிளைகளின் நுனியில் கொத்தாக பூக்கும் தன்மையுடையவை, ஒரு மஞ்சரியில் 2 அல்லது 4 பூக்கள் கொத்தாக காணப்படும். பூவிழதழ்கள் வெள்ளை அல்லது இளஞ்சிவப்பு நிறமுடையவை. உட்புறமாக ஆரஞ்சு நிற புள்ளிகளைக் கொண்டவை. ஆங்காங்கில், இதன் பூக்கும் காலம் மார்ச் ஏப்ரல் ஆகும்.இதன் பழங்கள் உருளைவடிவில் 2.5 முதல் 5 செ.மீ நீளத்தில் காணப்படும். அது நீளவாக்கில் அறுகோணங்களையுடையவை; எண்ணிலடங்கா சிறிய விதைகளையுடையவை. இதன் காய் காய்க்கும் காலம் ஆங்காங்கில் மே, ஜூன் ஆகும்.
# மரம் தங்கசாமி

**மரம் தங்கசாமி** (இறப்பு: 16. செப்டம்பர். 2018) என்பவர், தென்னிந்தியாவின், தமிழ்நாட்டின், புதுக்கோட்டை மாவட்டத்தைச் சேர்ந்த சூழலியர் ஆர்வளர் ஆவார்.
வானம் பார்த்த பூமிகளுள் ஒன்றான புதுக்கோட்டை மாவட்டம், கீரமங்கலம் அருகே உள்ள சேந்தன் காடு என்ற கிராமத்தில் இவர் பல ஆயிரம் மரங்களை நட்டு காடாக்கி வளர்த்தார்.  
விவசாயியான இவர் ஒரு கட்டத்தில் வேளாண்மையில் இழப்புகளை சந்தித்து மனம் கலங்கி நின்றார். ஊரிலும் கடுமையான வறட்சி நிலவியது. சொத்தை விற்று, கடன்களை அடைத்து ஏதாவது வேலைக்கு சென்றுவிடலாமா என்று யோசித்தார். அந்த நிலையில், அகில இந்திய வானொலியில் தற்செயலாக *மரப்பயிரும் பணப்பயிரே!* என்கிற தலைப்பில் பேராசிரியர் ஒருவர் உரையாற்றினார். அதைக் கேட்டபிறகு சொத்தை விற்கும் முடிவினை கைவிட்டார். பின்னர் நூறு தேக்கு மரங்களை வாங்கி தனது நிலத்தில் நட்டார். இருபது ஆண்டுகளுக்குப் பிறகு, அவை வளர்ந்து தன்னையும் தனது குடும்பத்தையும் பாதுகாக்கும் என்பது அவரது நம்பிக்கை. ஒரே ஆண்டிலேயே தங்கசாமி நட்ட மரங்கள் இருபது அடி வளர்ந்து அவரை உற்சாகப்படுத்தியதால், உற்சாகத்தில் மேலும் நூறு மாங்கன்றுகளை நட்டார். அப்படியே நூறு முந்திரி, நூறு புளியங்கன்று என்று நட்டுக்கொண்டே சென்றார்.  
முள் மரங்கள் தொடங்கி சந்தன மரங்கள் வரை வகைப்படுத்த முடியாத அளவில் மரங்கள் நிறைய நட்டு வளர்த்துள்ளார். முதலில் தன் சொந்த நிலமான இருப்பந்தை ஏக்கர் நிலத்தில் மரங்களை நட்டு காடாக்கிய இவர், பின்னர் பள்ளிக்கூடம், அரசு அலுவலகம் போன்ற இடங்களிலும் நட்டுள்ளார். தற்போது அவருடைய காட்டில் தேக்கு, சந்தனம், மகோகனி, குமிழ் போன்ற 190 வகையான மரங்களும் 125 வகையான மூலிகைகளும் வளர்ந்து இருக்கின்றன.
# மரம் தங்கசாமி

## விருதுகள்

இவரது பணிகளைப் பாராட்டி 2008 ஆம் ஆண்டு தமிழக அரசு சுற்றுசூழல் துறை அறிஞர் அண்ணா விருதை வழங்கியது.
# பானம்

மனிதன் குடிக்கும் திரவம் **பானம்** என அழைக்கப்படுகிறது.பானம், அடிப்படைத் தேவையான தாகம் தவிர மனித கலச்சாரத்தில் முக்கியப் பங்கு வகிக்கிறது. பானங்கள் நீர், பால், சாறுகள், குளம்பி, தேநீர் மற்றும் மென் பானங்கள் என வகைப்படும். கூடுதலாக மது பானங்களும் மனிதனின் கலாச்சாரம் மற்றும் வளர்ச்சியில் சுமார் 8,000 ஆண்டுகளாக இருந்து வருகின்றன.
# பானம்

## உயிரியல்

மனித உடல் நீர்ப்போக்கினால் நீர்ச்சத்தை இழக்கும் போது, ஒருவருக்கு தாகம் ஏற்படுகிறது. இதன் காரணமாக ஏதோ ஒரு திரவத்தைக் குடிக்க வேண்டும் என்ற நீடித்த நாட்டம் ஏற்படுகிறது. தாகம் என்பது ஐப்போத்தலாமசினால் உடலில் உள்ள மின்பகுபொருளின் நிலையில் ஏற்படும் மாற்றங்களுக்கேற்ப உடல் நிலைகளை ஒழுங்குபடுத்துவதற்கான துலங்கல் ஆகும். மேலும், தாகமானது சுற்றோட்டத் தொகுதியின் கன அளவில் ஏற்படும் மாற்றத்தின் விளைவினாலும் ஏற்படுகிறது. ஆக்சிசன் இழப்பிற்கு அடுத்தபடியாக நீரின் முழுமையான இழப்பானது இறப்பினை நிகழ்த்தும். நீர் மற்றும் பால் (பானம்) ஆகியவை வரலாறு முழுமைக்கும் அடிப்படையான பானங்களாக இருந்து வந்துள்ளன.
# அரியானாவில் இந்தியப் பொதுத் தேர்தல், 2009

அரியானாவில்10 இடங்களுக்கான இந்திய பொதுத் தேர்தல், 2009 ல் நடந்தது.
# அரியானாவில் இந்தியப் பொதுத் தேர்தல், 2009

## தேர்ந்தெடுக்கப்பட்ட நாடாளுமன்ற உறுப்பினர் பட்டியல்

| 1 | சிர்ஸா | Dr.அசோக்தன்வார் | இந்திய தேசிய காங்கிரஸ் | UPA |  |
| --- | --- | --- | --- | --- | --- |
| 2 | ஹிஸார் | பஜன்லால் | ஹரியானாஜன்கிந்காங்கிரஸ் | TF |  |
| 3 | அம்பலா | செல்ஜாகுமாரி | இந்திய தேசிய காங்கிரஸ் | UPA |  |
| 4 | குருக்சேத்ரா | நவீன் ஜின்தால் | இந்திய தேசிய காங்கிரஸ் | UPA |  |
| 5 | ரோக்டாக் | தீப்ந்த்ர்சிங்கூடா | இந்திய தேசிய காங்கிரஸ் | UPA |  |
| 6 | சோன்பட் | ஜிந்தர்சிங்மாலிக் | இந்திய தேசிய காங்கிரஸ் | UPA |  |
| 7 | கர்னல் | அரவிந்த்குமார்சர்மா | இந்திய தேசிய காங்கிரஸ் | UPA |  |
| 8 | குர்கான் | ராவ்இந்திரஜித்சிங் | இந்திய தேசிய காங்கிரஸ் | UPA |  |
| 9 | பிவானி மகேந்திரகார் | சுருதிசௌத்ரி | இந்திய தேசிய காங்கிரஸ் | UPA |  |
| 10 | பரிடாபாத் | அவதார்சின்ஹ்பதானா | இந்திய தேசிய காங்கிரஸ் | UPA | } |
# லூயி மரிய லெவே

திருச்சபையின் அருட்தந்தை **உலூயி மரிய இலெவே**]]  
அருட்தந்தை **உலூயி மரிய இலெவே** என்பவர் 6 ஏப்ரல் 1884 அன்று பிரான்ஸ் நாட்டிலுள்ள ரென் மறைமாவட்டத்தில் உள்ள *இலாலி* என்ற ஊரில் பிறந்தவர். தந்தையின் பெயர் ஜோசப் இலெவே. தாயின் பெயர் ஜுலியானா இலெபினே. இவர் இயேசு சபை குருவானவர். 13.1.1920 இல் குருவாக அருட்பொழிவு பெற்றார்.  
1921 முதல் 1943 வரை ஆண்டாவூரணியில் பங்குபணியாளராகவும், 1943 முதல் 1956 வரை இராமநாதபுரத்தில் பங்குபணியாளராகவும், 1956 முதல் 1973ல் இறக்கும் வரை சருகணியில் ஆன்மீகக் குருவாகவும் பணியாற்றினார்.
# கடம்பன் (திரைப்படம்)

***கடம்பன்*** ('Kadamban) 2017இல் வெளிவந்த ஓர் இந்திய தமிழ்த் திரைப்படம் ஆகும். இயக்குநர் ராகாவா இதை எழுதி இயக்கியுள்ளார். தயாரிப்பாளர் ஆர். பி. சௌத்ரியுடன் இணைந்து பி. சுரேஷ், பி. ஜீவன், ஜித்தன் ரமேஷ், ஜீவா, ஆர்யா ஆகியோரும் தயாரித்திருந்தனர். சூப்பர் குட் பிலிம்ஸ் தயாரிப்பில் வெளிவந்த இந்தத் திரைப்படத்தில்ஆர்யா மற்றும் கேத்ரின்தெரசா ஆகிய இருவரும் முன்னணி வேடங்களில் நடித்துள்ளனர். ஜேம்ஸ் கேமரன் இயக்கத்தில் 2009 ஆம் ஆண்டில் வெளிவந்தஅவதார் என்ற ஆங்கிலத் திரைப்படத்தைத் தழுவி எடுக்கப்பட்டதாகும். இப்படத்திற்கு இசையமைப்பாளர் யுவன் ஷங்கர் ராஜா இசையமைத்திருந்தார். ஒளிப்பதிவு செய்தவர்சதீஷ் குமார்ஆவார். மேலும் படத்தொகுப்பினை தேவாவும், கலை இயக்கத்தை ஏ. ஆர். மோகனும் சண்டைக்காட்சிகளை திலீப் சுப்பராயனும் மேற்கொண்டிருந்தனர். இப்படம் தெலுங்கில் "கஜேந்திரட"' என மொழி மாற்றம் செய்யப்பட்டு வெளியிடப்பட்டது. படத்தின் இந்தி உரிமைகளை ஆர்.கே. துக்கல் ஸ்டுடியோஸ் நல்ல விலைக்கு வாங்கியது. இந்திப் பட முன்னோட்டம் 6 மே 2017 அன்று வெளியானது. இந்தி மொழிபெயர்ப்பு பணிகள் ஆர்.கே.டி ஸ்டுடியோவால் மேற்கொள்ளப்பட்டது.
# கடம்பன் (திரைப்படம்)

## கதை

கடம்பன் (ஆர்யா) தமிழ்நாட்டின் கடம்ப வனத்தில் தனிமைப்படுத்தப்பட்ட பழங்குடியினத்தைச் சேர்ந்தவன். இப்பகுதி அதன் வனவிலங்குகளுக்கும், ஏராளமான சுண்ணக்கற்களுக்கும் பெயர் பெற்றது. ஒரு பெரிய சிமென்ட் தொழிற்சாலை வைத்திருக்கும் மகேந்திரன் சகோதரர்கள் கவனத்தை இந்த இடம் ஈர்க்கிறது. பின்னர் இவர்கள் எளிதில் யாரையும் நம்பாத பழங்குடியினரை அந்தக் காட்டில் இருந்து வெளியேற்ற முயற்சிக்கின்றனர். அந்த வனத்தில் வசிக்கும் ரதி (காத்ரீன் திரீசா) என்ற பெண் கடம்பனைக் காதலிக்கிறாள். கடம்பனுடன் தனது காதலைச் சொல்லி அவனது இதயத்தை வெல்ல தொடர்ந்து முயற்சிக்கிறாள். ரதியின் சகோதரனும் கடம்பனும் ஒருவருக்கொருவர் எப்போதும் சண்டையிட்டுக் கொண்டே இருக்கின்றனர். பின்னர் மகேந்திரன் சகோதரர்கள் காட்டினை ஆக்கிரமிப்பு செய்து தங்களது தொழிலைத் தொடங்கினார்களா? என்பதும் கடம்பன் அவர்களை எவ்வாறு எதிர்க்கிறான் என்பதும், ரதியை கடம்பன் திருணம் செய்து கொண்டானா? என்பதையும் படத்தின் மீதிக்கதை சொல்கிறது.
# கடம்பன் (திரைப்படம்)

## நடிகர்கள்

- ஆர்யா
- கேத்ரின்தெரசா
- தீபராஜ் ராணா
- சூப்பர் சுப்ரமணியன்
- ஆடுகளம் முருகதாஸ்
- ராஜசிம்மன்
- அருண்
- மகேந்திரன்
- எத்திராஜ்
- மதுசூதனன்
- காதல் சரவணன்
- எலிசபெத்
- மதுரை சரோஜா
- டாக்டர் சாபு ஐசக்
# கடம்பன் (திரைப்படம்)

## தயாரிப்பு

ஜனவரி 2015 இல், ராகவா மற்றும் விக்ரம் பிரபுஆகியோர் ஒன்று சேர்ந்து இப்படத்தை உருவாக்குவதாக அறிவித்தார்கள். சாகச படமாக இத்திரைப்படம் வரும் என்று கூறினார்கள். இப்படத்திற்கு இசையமைப்பாளராக இளையராசாஒப்பந்தம் செய்யப்பட்டார்.தனிக்காட்டுராஜாஎனபெயரிட்டு தயாரிப்பதாக அறிவிக்கப்பட்டு பின்புஇப்படத்தின் தலைப்புமாற்றப்பட்டது.
டிசம்பர் 2015 இல், ராகவா ஆர்யா கதாநாயகனாக முக்கியக் கதாபாத்திரத்தில் நடிக்க ஒரு அதிரடி சாகசப் படத்தை இயக்குவதாகவும், அது ஒரு காட்டின் பின்னணியில் அமையப் போகும் படமாகும் என்றும் அறிவித்தார். பின்னர், காத்ரீன் திரீசா கதாநாயகியாக நடிக்க ஒப்பந்தம் செய்யப்பட்டார். உடன் யுவன் சங்கர் ராஜா படத்தின் இசையமைப்பாளராக அறிவிக்கப்பட்டார். நடிகர் ஆர்யா படத்தில் அவரது பாத்திரத்திற்காக, மிகவும் கடுமையான பயிற்சிக்கு உட்பட்டார், அவர் தனது வாழ்க்கை முறையை மாற்றிக்கொண்டார். தனது உடலமைப்பைப் பேணுவதில் முழுமையான ஈடுபாட்டை மேற்கொண்டார். கடுமையான உடற்பயிற்சிகளை மேற்கொண்டு தனது தசைகளை நன்கு வெளிப்படுத்தினார்.  
இந்தப் படத்தின் படப்பிடிப்பு 2016 ஆம் ஆண்டு கொடைக்கானல் காட்டுப் பகுதிகளில் தொடங்கியது. அங்கு நிலப்பரப்பு கடினமானதாகவும் சவாலானதாகவும் இருந்தது. இங்கு படப்பிடிப்பு நடத்த வேண்டிய கட்டாயத்தில் இருப்பதை படபிடிப்புக் குழு உணர்ந்தது, காட்டில் அவர்களுக்குக் கிடைத்த ஒவ்வொரு சவாலையும் ஏற்றுக்கொண்டனர்; இணையத்தொடர்பு கிடைப்பது மிகவும் கடினம் என்பதால் படக்குழு உள்ளூர் தொலைத்தொடர்பு நிர்வாகத்தினரிடம் நான்கு தகவல் தொடர்பு கோபுரங்களை அமைக்குமாறு கேட்டுக்கொண்டது. 2016, மே மாதம் இப்படத்தின் தலைப்பு " கடம்பன்" என பெயர் வெளியிடப்பட்டது. இப்படத்தின் இறுதிக்காட்சிக்காக எழுபது யானைகளைக் கொண்டு படமாக்காப்பட்டது. "கடம்பன்" திரைப்படம் காட்டை நேசிப்பதற்கான ஒரு சமூகச் செய்தியையும் இயற்கையின் எளிய வழிகளையும் கொண்ட ஒரு சரித்திரமாகும்; இது உண்மையில் நாட்டின் முன்னேற்றத்திற்கான ஒரு கண் திறப்பு என இப்படத்தின் நாயகி காத்ரீன் திரீசா தெரிவித்தார்.
# கடம்பன் (திரைப்படம்)

## பாடல்கள்

இசையமைத்தவர்-யுவன் ஷங்கர் ராஜா  
பாடல் எழுதியவர் யுகபாரதி.
# செயிண்ட் எலினா சட்டம் 1833

**செயிண்ட் ஹெலினா சட்டம் 1833**(*Saint Helena Act 1833*) அல்லது **இந்திய அரசுச் சட்டம் 1833** (*Government of India Act 1833*) (3 & 4 Will 4 c 85)அல்லது பட்டையச் சட்டம் 1833 என்பது ஐக்கிய இராச்சியத்தின் நாடாளுமன்றத்தின் மூலம் இயற்றப்பட்ட சட்டம்ஆகும்.  
இந்த சட்டத்தின் நோக்கம் பிரித்தானிய கிழக்கிந்தியகம்பெனிக்கு வழங்கப்பட்ட அரச சார்பற்ற முற்றுரிமையை நீட்டிப்பை வழங்கியது. இதுவே 1833 ஆம் ஆண்டின் பட்டயச் சட்டம் ஆகும்.இந்த சட்டம் 20 ஆண்டுகளாக சாசனத்தை நீட்டியது. இது பின்வரும் கருத்துக்களை உள்ளடங்கியது:  
- வங்காள மாகாணத்தின் ஆளுநர், இனி பிரித்தானிய கிழக்கிந்தியாவின் இந்தியத் தலைமை ஆளுநராக இருப்பார். இந்த சட்டத்தின் படி, வில்லியம் பென்டிங்கு பிரபு, பிரித்தானிய இந்தியாவின் முதல் தலைமை ஆளுநர் ஆனார்.
- பம்பாய் மாகாணம் மற்றும் சென்னை மாகாண ஆளுநர்கள் தங்கள் சட்டப்பூர்வ அதிகாரங்களை இழந்தனர். முதல் முறையாக இந்தியத் தலைமை ஆளுநரின் அரசாங்கம் **பிரித்தானிய கிழக்கிந்தியாவின் அரசு** என்றும், அவருக்கு ஆலோசனை வழங்க *இந்திய கழக சபை* அமைக்கப்பட்டது. இந்தியத் தலைமை ஆளுநர் மற்றும் அவரது நிர்வாகக் குழு ஆகியவை பிரித்தானிய கிழக்கிந்தியாவின் முழு சட்டப்பூர்வ அதிகாரங்களையும் வழங்கப்பட்டன.
- பிரித்தானியக் கிழக்கிந்தியக் கம்பெனியின் நடவடிக்கைகள் ஒரு வணிக நிறுவனமாக முடிவடைந்தன. அது முற்றிலும் நிர்வாக அமைப்பாக மாறியது. குறிப்பாக சீனா மற்றும் தூர கிழக்கின் பிற பகுதிகளுடன் வர்த்தகத்தில் அதன் ஏகபோகத்தை இழந்தது.
- இது உள்நாட்டு ஊழியர்களின் தேர்வுக்கான திறந்த போட்டிகளின் ஒரு முறையை அறிமுகப்படுத்த முயன்றது. இருப்பினும் நிறுவனத்தின் நியமனங்கள் நியமனம் செய்வதற்கான சிறப்புரிமைகளை தொடர்ந்து கொண்டிருக்கும் இயக்குநர்களின் கோரிக்கையின் எதிர்ப்பின் பின்னர் இந்த விதி மறுக்கப்பட்டது.
- கிழக்கிந்திய கம்பெனியிலிருந்து செயிண்ட் எலனா தீவு முடியரசின் மாட்சிமைக்கு வழங்கப்பட்டது.  
- மதத்தின் காரணமாக இடம், அலுவலகம், வேலைவாய்ப்பு என எந்தவொரு பதவியிலும் பூர்வீக இந்தியர்களிடம் வேறுபாடு காட்டக்கூடாது.  
112 வது பிரிவை தவிர, முடியாட்சியில் செயின்ட் எலனாவைக் கொண்டு, சட்டம் 1915 இந்திய அரசால் ரத்து செய்யப்பட்டது.